Milí rodičia a záujemcovia o štúdium na SZUŠ ELBA!

V tejto rubrike sa budeme snažiť zodpovedať na **najčastejšie otázky**, ktoré nám kladiete pri nástupe žiaka do našej školy.

**1.AKO SA PRIHLÁSIŤ NA ŠTÚDIUM?**

Online prihlášku nájdete na našej stránke link: <http://zuselba.edupage.org/register/> (prípadne v printovej podobe u triednych učiteľov, na sekretariáte školy)

**2. ČO MAJÚ UROBIŤ SÚČASNÍ ŽIACI?**

Je potrebné vypísať online čestné prehlásenie na našej stránke <https://zuselba.edupage.org/register/> a žiak bude predbežne zaevidovaný v našej SZUŠ ELBA na budúci školský rok. Toto ČP sa nachádza v online podobe na webe v sekcii elektronické prihlášky pod názvom „Vyplniť novú prihlášku: Čestné prehlásenie pre súčasných žiakov ZUŠ.“

**4. PRE KTORÚ VEKOVÚ SKUPINU JE VHODNÝ VÝTVARNÝ, TANEČNÝ A HUDOBNÝ ODBOR?**

Výtvarný odbor je pre žiakov od 5 - 15 rokov.

Tanečný odbor je pre žiakov od 4 - 15 rokov.

Hudobný odbor je pre žiakov od 5 - 15 rokov.

**5. AKO ČASTO PREBIEHA VYUČOVANIE?**

Výtvarný odbor – 1x do týždňa – 2x45 minút v prípravnom štúdiu,

 1x do týždňa – 3x45 minút v základnom štúdiu,

Tanečný odbor – 1x do týždňa – 2x45 minút v prípravnom štúdiu

 1 - 2x do týždňa – 3x45 minút v základnom štúdiu.

Hudobný odbor – 1x do týždňa – hlavný odbor – spev - 1x45 minút v prípravnom štúdiu.

 1x70 minút v základnom štúdiu

 1x do týždňa – hudobná náuka 1x45 minút.

 1x do týždňa – obligátny nástroj (klavír) 1x30 minút.

Hudobný odbor – 1x do týždňa – hlavný odbor – klavír - 1x45 minút v prípravnom štúdiu.

 1x70 minút v základnom štúdiu

 1x do týždňa – hudobná náuka 1x45 minút.

**7. ČO PONÚKA TANEČNÝ ODBOR?**

Naši pedagógovia vyučujú prierezovo viaceré druhy tanca. Počas školského roka sa žiaci naučia základy baletnej a gymnastickej prípravy, základy ľudového, moderného, scénického orientálneho tanca a hip-hopu. Podrobnejšie sa o vyučovaní tanečného odboru dočítate na našej webovej stránke v sekcii *Záujemcovia*.

**8. ČO PONÚKA VÝTVARNÝ ODBOR?**

Výtvarný odbor vyučujú naši pedagógovia interaktívnou formou, ktorá žiakom umožní vytvoriť si blízky vzťah s výtvarným umením a vlastnou umelckou tvorbou. Snažíme sa spájať umenie so zábavou, aby vyučovanie žiakov bavilo a bolo pre nich zaujímavé. Okrem iného sa vyučujú predmety kresba, maľba, grafika, dekoratívne činnosti, modelovanie a práca s materiálom a dejiny umenia. Viac o výtvarnom odbore sa dozviete priamo tu na webovej stránke v sekcii *Záujemcovia*.

**8. ČO PONÚKA HUDOBNÝ ODBOR?**

Našim cieľom je deti povzbudiť v láske k hudbe, nielen pasívnym spôsobom (počúvaním hudby), ale využiť ju aj ako svoj spôsob vyjadrovania sa. Chceme podporovať tvorivosť a spolu spoznávať krásu hudby. V hudobnom odbore momentálne ponúkame 3 možnosti:

1. Spev (je doplnený obligátnym nástrojom – klavírom)
2. Klavír
3. Flauta

Spev, klavír, flautu i základy hudobnej teórie vyučujeme hravou formou a chceme tiež, aby sa deti učili prepájať tieto oblasti hudby.

**9.** **KTORÉ** **POMOCKY JE POTREBNÉ ZABEZPEČIŤ PRED NÁSTUPOM NA VYUČOVANIE VO VÝTVARNOM, TANEČNOM A HUDOBNOM ODBORE?**

Žiaci počas štúdia dostávajú všetky výtvarné pomôcky zadarmo, zabezpečuje ich škola, žiaci si samostatne zabezpečujú iba ochranný odev (zástera, staré tričko), žiaci v tanečnom odbore by mali mať zakúpené cvičky a športový odev, kostýmy pre vystúpenia zabezpečuje škola v spolupráci s rodičmi (podľa jednotlivých choreografií). Pre hudobný odbor si potrebný notový materiál na obligátny hudobný nástroj žiaci zakúpia prostredníctvom SZUŠ.

**10. ZÚČASTŇUJÚ SA ŽIACI TANEČNÉHO ODBORU AJ NA SÚŤAŽNÝCH PODUJATIACH?**

Áno, škola zabezpečuje úhradu štartovného a dopravu žiakov na miesto konania súťaží v sprievode vyučujúcich.

**11. JE MOŽNÉ UPLATNIŤ SI VZDELÁVACÍ POUKAZ?**

Áno, je to možné, ak ho ZUŠ odovzdáte do presne stanoveného termínu. Škola použije prostriedky na finančné zabezpečenie dopravy a vstupov na kultúrne a umelecké podujatia. (kino, výstavy, galérie, kostýmy a pod.)

**12. AKÁ JE VÝŠKA ŠKOLNÉHO?**

V súčasnosti je výška školného stanovená plošne na 80€ na celý školský rok pre 1 odbor. Platí sa polročne alebo ročne naraz.